andengradsslægtning
En andengradsslægtning er en persons mormor, morfar, farmor, farfar, børnebørn, mostre, morbrødre, fastre, farbrødre, niecer og nevøer. De skelnes fra førstegradsslægtninge, som er en persons forældre, søskende eller børn.
Andengradsslægtninge er ligesom førstegradsslægtninge en persons biologiske eller blodsbeslægtede slægtninge, også kaldet konsanguinalt slægtskab. Slægtskabsgrad anvendes fx indenfor lægevidenskaben, hvor det kan være relevant at udrede arvelighed af alvorlige sygdomme såsom kræft, så nære slægtninge til en kræftramt person kan modtage genetisk rådgivning i forhold til sygdommen.